Diari Oficial de la Generalitat Valenciana


Sumari del DOGV 93, del 05-02-1983 (1983/802102)

DECRET 7/1983, de 31 de gener, d'adequació de les disposicions vigents en matèria de Taxes i Tributs parafiscals en l'àmbit territorial de la Camunitat Valenciana.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/01/31/7/dof/vci/html**

### Dades del document

Número de DOGV
:   93

Data del DOGV
:   05-02-1983

Secció del DOGV
:   DISPOSICIONS GENERALS

Número del document
:   1983/802102


Data del document
:   31-01-1983

Organisme emissor
:   Conselleria d'Hisenda i Administració Pública

Tipus de document
:   Decret

Anàlisi jurídica

Decret 7/1983, de 31 de gener, d'adequació de les disposicions vigents en matèria de Taxes i Tributs Parafiscals en l'àmbit territorial de la Comunitat Valenciana.  
El Reial Decret Llei 24/1982, de 29 de desembre, de mesures urgents en matèria pressupostària, financera i tributària, disposa, en l'article 21, l'increment- de les taxes i tributs parafiscals de la quantia fixa, atenent a l'any en què foren establertes les tarifes corresponents.  
Com que l'article 7.é, apartat 2, de la Llei Orgànica 8/1980, de 22 de setembre, de finançament de les Comunitats Autònomes, determina que «Quan l'Estat o les Corporacions Locals traspassen a les Comunitats Autònomes béns de domini públic per a la utilització dels quals hi hagués taxes o competències establertes en l'execució o desenvolupament de les quals presten serveis o facen activitats igualment gravades amb taxes, aquelles i aquestes seran considerades com a tributs propis de les Comunitats respectives», les tals taxes tributs parafiscals han de ser considerats tributs propis d'aquesta Comunitat Autònoma, aquesta Conselleria, vetlant pel respecte al principi constitucional de coordinació entre les hisendes de les Comunitats Autònomes i la Hisenda estatal, sancionat per l'article 156, 1, de la Constitució vigent, i fins que les Corts Valencianes no es pronuncien sobre la quantificació de les taxes esmentades, considera que cal seguir aplicant en aquest punt les mateixes regles jurídiques que l'Estat aplica a les mateixes taxes en l'esfera de l'Administració central.  
D'acord amb aquests antecedents, i complint els acords del Consell de la Generalitat Valenciana en sessió del dia 31 de gener de 1983,  
DECRETE:  
Article primer.-Les taxes i tributs parafiscals transferits a la Comunitat Valenciana, conjuntament amb els serveis de l'Estat adscrits a les competències assumides per aquells, seran incrementats en la quantia següent:  
Taxes i Tributs parafiscals les tarifes Coeficient  
dels quals foren determinades l'any aplicable  
1977 i anteriors 2'20  
1978 1'80  
1979 1'60  
1980 1'40  
1981 1'20  
1982 1'00  
Els tipus resultants podran arrodonir-se en desenes, enteses segons la quantia respectiva d'aquells.  
Article segon.-Als efectes del que determina l'article anterior, seran considerats taxes i tributs parafiscals de quantia fixa aquells els tipus imposituis dels quals no estiguen fixats en un percentatge de la base o que aquesta no es valore en unitats monetàries.  
Article tercer.-Aquest Decret entrarà en vigor el mateix dia en què siga publicat al «Diari Oficial de la Generalitat».  
València, 31 de gener de 1983.  
El President de la Generalitat,   
JOAN LERMA I BLASCO El Conseller d'Hisenda,  
ANTONI BIRLANGA i CASANOVA


Còpia Permalink ELI